S-71/2017

Mál þetta, sem þingfest var og dómtekið fimmtudaginn 4. maí sl., er höfðað með ákæru lögreglustjórans á Suðurlandi þann 10. mars sl., á hendur L-kk-þgf A-kk-þgf, til heimilis að Kleppsvegi 54, Reykjavík,

„fyrir umferðarlagabrot

með því að hafa, að kvöldi laugardagsins 19. nóvember 2016 ekið bifreiðinni NM-828 sviptur ökurétti og undir áhrifum áfengis (vínandamagn í blóði 2,25‰) austur Suðurlandsveg við Fákasel í Ölfusi, þar sem ákærði lenti í árekstri við bifreiðina LH-839 er ekið var í gagnstæða akstursátt og hafnaði utan vegar.

Teljast brot ákærða varða við 1. mgr. 48. gr. og 1. mgr., sbr. 2. mgr. 45. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar frá 25. apríl 2021 að telja, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar. Þá er þess krafist með vísan til 2. mgr. 107. gr. a. umferðarlaga nr. 50, 1987 að bifreiðin NM-828 verði gerð upptæk til ríkissjóðs.“

Ákærði mætti við þingfestingu málsins, ásamt B-kk-þgf J-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða, að öðru leyti en því að brot ákærða varðar við 3. mgr. 45. gr., en ekki 2. mgr. greinarinnar líkt og greinir í ákæru. Við þingfestingu málsins óskaði sækjandi bókunar um framangreinda misritun, er ekki sætti mótmælum af hálfu ákærða. Framangreind misritun hefur ekki áhrif á úrslit málsins, sbr. 1. mgr. 180. gr. in fine laga nr. 88/2008 um meðferð sakamála, enda var vörnum ákærða ekki áfátt vegna þessa. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði þrívegis áður sætt refsingu. Þann 25. apríl 2016 var ákærða gerð sekt vegna ölvunaraksturs og hann sviptur ökurétti. Þann 13. október 2016 var ákærða dæmdur hegningarauki og honum gerð sekt vegna ölvunaraksturs, auk þess sem hann var sviptur ökurétti. Þann 14. nóvember 2016, var ákærða enn gerð sekt vegna ölvunaraksturs og akstur sviptur ökurétti og hann jafnframt sviptur ökurétti.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar. Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 117.992 kr., auk þóknunar skipaðs verjanda ákærða, sem er hæfilega ákveðin 150.000 kr., að teknu tilliti til virðisaukaskatts, sem og ferðakostnaðar verjanda sem nemur 13.200 kr.

Samkvæmt framlögðu sakavottorði var ákærða annars vegar þann 25. apríl og hins vegar þann 13. október 2016, gerð refsing vegna brota gegn 1., sbr. 3. mgr. 45. gr., umferðarlaga nr. 50/1987, þar sem hann var í bæði skiptin jafnframt sviptur ökurétti. Þá er ákærði nú fundinn sekur um brot gegn sama ákvæði og hann sviptur ökurétti vegna þess. Að framansögðu virtu þykja uppfyllt skilyrði 2. mgr. 107. gr. a. umferðarlaga nr. 50/1987, og ber því að fallast á kröfu ákæruvaldsins um upptöku framangreinds ökutækis líkt og greinir í dómsorði.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, L-kk-nf A-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði sakarkostnað samtals, 281.192 krónur, þar af þóknun skipaðs verjanda, B-kk-ef J-kk-ef hrl., 150.000 krónur, að teknu tilliti til virðisaukaskatts og ferðakostnaður verjanda 13.200 krónur.

Gerð eru upptæk bifreiðin NM-828.

S-kvk-nf I-kvk-nf.